**ВИКИМЕДИЈА СРБИЈЕ У САРАДЊИ СА ЗАВОДОМ ЗА ЗАШТИТУ ПРИРОДЕ СРБИЈЕ И ТУРИСТИЧКОМ ОРГАНИЗАЦИЈОМ СРБИЈЕ**

**УПУЋУЈЕ ПОЗИВ НА**

**СВЕЧАНО ПРОГЛАШЕЊЕ ПОБЕДНИКА И ОТВАРАЊЕ ИЗЛОЖБЕ**

**„ВИКИ ВОЛИ ЗЕМЉУ 2017”**

**ЧЕТВРТАК, 15. ЈУН, 18 ЧАСОВА**

**ТУРИСТИЧКА ОРГАНИЗАЦИЈА СРБИЈЕ, ЧИКА ЉУБИНА 8, БЕОГРАД**

*15. јун, 2017 -* Викимедија Србије и Википедија на српском језику, у сарадњи са Заводом за заштиту природе Србије и подршком Туристичке организације Србије, организовала је од 1. до 31. маја четврти по реду наградни фото-конкурс „Вики воли Земљу”. Циљ конкурса је прикупљање слободних фотографија заштићених природних добара наше земље, као део међународног такмичења у којем ове године учествује 26 земаља.

Подсећања ради, 2016. године [фотографија Стопића пећине](http://blog.wikimedia.rs/?p=2792) Чедомира Жарковића освојила је прво место на светском такмичењу, док је фотографија кањона Раче Владимира Мијаиловића заузела је 15. позицију.

Ове године је у Србији прикупљено 1700 фотографија, које је послало 100 учесника. Најбоље фотографије одабрао је жири који је састављен од стручњака Завода за заштиту природе Србије, али и професионалних фотографа – господина Зорана Јовановића Мачка (фоторепортер Вечерњих новости) и г. Владислава Митића (уредник фотографије у компанији Ringier Axel Springer).

Имамо задовољство да Вас позовемо на свечано проглашење победника и отварање изложбе у Београду, у **четвртак, 15. јуна, од 18 часова, у просторијама Туристичке организације Србије**, Чика Љубина 8, Београд.

Награде (GO Pro камера, ваучер за куповину технике и екстерни хард диск) победницима ће уручити председник Викимедије Србије Филип Маљковић, а окупљенима ће се обратити и Александар Драгишић, директор Завода за заштиту природе Србије, Љиљана Черовић, шеф Одсека за управљање и развој туристичких производа Туристичке организације Србије, као и чланови жирија.

Молимо Вас да медијски подржите овај догађај и промоцију природних лепота наше земље.

Више информација о конкурсу „Вики воли Земљу“ можете пронаћи на сајту [www.vikivolizemlju.rs](http://www.vikivolizemlju.rs). Више информација о међународном такмичењу „Wiki Loves Earth“ можете пронаћи на сајту <http://wikilovesearth.org/>.

За све додатне информације и консултације стојимо Вам на располагању.

С поштовањем,

Ивана Гусларевић, менаџер комуникација

Викимедија Србије

Тел: 060 74 54 772

E-mail: ivana.guslarevic@vikimedija.org